
SHPALLJA E VENDEVE TË LIRA TË PUNËS


Tabela .1


	Nr.
	
Pozicioni i punës
	
Struktura e interesuar/ Forca
	
Vendi ku ndodhet
	
Lloji i
kontratës së
punës
	Procedura e përzgjedhjes së kandidatëve
	
Afati i aplikimit

	
	
	
	
	
	Me
dosje
	Intervista
	Fillimi
	Mbarimi

	1
	Inspektor
	Reparti Ushtarak nr.6028,
AIM
	Tiranë
	Pa afat
	Po
	Po
	22.09.2026
	06.10.2026




Formulari nr. 1

	1.Pozicioni i punës: Inspektor i Standardeve për Cilësinë 

	2. Kodi i pozicionit: N/A

	3. Reparti/Institucioni: Drejtoria e Inspektimit dhe Standardeve, në Agjencinë e Industrisë së Mbrojtjes, Reparti Ushtarak Nr.6028

	4. Vendi: Tiranë

	5. Paga: VKM nr.325, datë 31.05.2023, i ndryshuar 

	6. Lloji i kontratës së punës: Pa afat

	7. Data e fillimit të aplikimit: 22.09.2026

	8. Data e mbylljes së aplikimit: 06.10.2026

	9. Mënyra e aplikimit:

Për të aplikuar kandidatët duhet të plotësojnë formularin e aplikimit, të cilin do ta gjejnë në faqen e internetit të Ministrisë së Mbrojtjes, në adresën www.mod.gov.al. Formulari pasi plotësohet, së bashku me dokumentacionin përkatës,do të dërgohet në:




  Sektori i Burimeve Njerëzore dhe Shërbimeve në Agjencinë e Industrisë së Mbrojtjes
  Ministria e Mbrojtjes, Rruga e Dibrës
 Tiranë 



	10. Dokumentet e aplikimit:
Aplikantët duhet të paraqesin dokumentet e mëposhtme:

a) kërkesën; 
b) formularin e aplikimit; 
c) fotokopje të letërnjoftimit (ID); 
ç) diplomën e shkollës së mesme/parauniversitare ose të lartë të noterizuar ose në origjinal; 
d) fotokopje të patentës nëse ka; 
dh) dëshmi profesioni nëse ka; e) raport mjekësor për aftësi në punë (vlefshmëria 3 muaj);
ë) fotografi me përmasa 4x6, 2 copë; 
f) dëshmi penaliteti; 
g) vërtetim nga gjykata; 
gj) vërtetim nga prokuroria; 
h) librezë pune; 
i) jetëshkrimin (CV); 
j) formularin e vetëdeklarimit të gjendjes gjyqësore (Integriteti i personave që ushtrojnë funksione publike/formulari i vetëdeklarimit) 
k) çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj.

11. Kërkesat e përgjithshme të pozicionit të punës:
a) të jetë shtetas shqiptar; 
b) të ketë zotësi të plotë për të vepruar; 
c) të zotërojë gjuhën shqipe, të shkruar dhe të folur; 
ç) të jetë në kushte shëndetësore që e lejojnë të kryejë detyrën përkatëse; 
d) të mos jetë i dënuar me vendim të formës së prerë për kryerjen e një krimi apo për kryerjen e   një kundërvajtjeje penale me dashje; 
      dh) ndaj tij të mos jetë marrë masa disiplinore e largimit nga puna, brenda 1 viti nga data e aplikimit të plotësojë kërkesat e posaçme për nivelin e arsimit, përvojës dhe kërkesat e tjera të posaçme sipas përshkrimit të punës; 
        e) të plotësojnë kriteret për t’u pajisur me Certifikatë Sigurie Personeli sipas legjislacionit për  informacionin e klasifikuar “sekret shtetëror”.

	12. Kërkesat specifike të pozicionit të punës:

a. Grada/Titulli:	Inspektori i Standardeve për Cilësinë.
b.   Arsimi :		I lartë universitar në Inxhinieri, Shkenca Natyrore, Menaxhim Cilësie, Sisteme Menaxhimi, Siguri dhe Shëndet në Punë, Mjedis ose fusha të ngjashme. Përbën avantazh arsimimi në fushën e industrisë ose mbrojtjes.
c. Kualifikimi:	Kualifikime profesionale në standarde ndërkombëtare ose sisteme      menaxhimi.                                                                             Kualifikim Auditues Udhëheqës (Lead Auditor) në të paktën një standard ndërkombëtar ISO (e preferuar).
         ç. Trajnimi:	 Çertifikata auditori/vlerësuesi ISO 9001, ISO 14001, ISO 45001  avantazh.                                                                                    Çertifikata ose Diplomë NEBOSH
 Çdo certifikate tjeter mbi fushen e cilesi perben avantazh.
                                                   Trajnime të dokumentuara në standardet (STANAG, ISO) —   avantazh.
d. Eksperienca në Punë:            Kandidati duhet të ketë jo më pak se 3 (tre) vite përvojë pune në implementimin, mirëmbajtjen ose përmirësimin e sistemeve të menaxhimit.                                                                              Përvojë në interpretimin dhe aplikimin e standardeve ndërkombëtare në mjedise industriale.                                        Përvojë në organizata/ trupa certifikuese ose në auditime të palës së tretë.
Përvojë në planifikimin ose realizimin e auditimeve të brendshme ose të jashtme.
Përvojë në industri të rënda, prodhim, energji, infrastrukturë ose sektorë të ngjashëm me rrezikshmëri të lartë.                         Përvojë në hartimin, rishikimin dhe mirëmbajtjen e procedurave, standardeve dhe dokumentacionit të sistemeve të menaxhimit. Përvojë me sisteme të integruara të menaxhimit në industri të rënda.
dh. Gjuha e huaj:	Njohuri të mira të gjuhës Angleze.
e. Kërkesa të tjera specifike:  Kandidati duhet te ketë njohuri në fushat si:                           Njohuri të avancuara të ISO 9001, ISO 14001 dhe ISO 45001. Njohuri të sistemeve të integruara të menaxhimit.                    Aftësi për të interpretuar kërkesat e standardeve dhe për t'i kthyer ato në procese, procedura dhe kontrolle organizative.               Aftësi për të identifikuar boshllëqet e pajtueshmërisë ndaj kërkesave të standardeve ndërkombëtare ISO dhe për të propozuar mundësi për përmirësim.                                                        Njohuri të avancuara mbi menaxhimin e rrezikut, pajtueshmërinë ndaj kërkesave të standardeve ndërkombëtare ISO dhe përmirësimin e vazhdueshëm. 
                                                  Të ketë njohuri të mira në përdorimin e programeve kryesore të
kompjuterit.
ë. Të plotësojë kushtet për t’u pajisur me Certifikatë të Sigurisë së Personelit sipas VKM nr. 731,  datë 27.11.2024 “Për miratimin e rregullores për sigurinë e personelit”.




	
Përshkrimi i punës:  Inspektori i Standardeve dhe Cilësisë është përgjegjës për kryerjen e veprimtarive te inspektimi, pajtueshmëria, cilësia e produkteve/proceseve, sistemet e menaxhimit dhe standardet e industrisë së mbrojtjes.

  Detyrat kryesore: 

· Kryen inspektime periodike, tematike dhe të jashtëzakonshme pranë subjekteve të licencuara ose që janë objekt i kompetencave të AIM-së, në përputhje me planin dhe procedurat e inspektimit.
· Analizon raportet, përcakton masa korrigjuese dhe ndjek zbatimin e tyre.
· Siguron zhvillimin profesional të inspektorëve dhe përfaqëson drejtorinë në forume teknike.
· Vlerëson zbatimin dhe efektivitetin e sistemeve të menaxhimit të cilësisë dhe sistemeve të integruara të menaxhimit në subjektet e industrisë së mbrojtjes.
· Kontrollon përputhshmërinë e proceseve të prodhimit, kontrollit të cilësisë, testimit, verifikimit dhe pranimit të produkteve me specifikimet dhe kërkesat teknike të miratuara.
· Planifikon dhe realizon inspektime, auditime dhe vlerësime të subjekteve, duke dokumentuar gjetjet dhe evidencat objektive të procesit të inspektimit.
· Identifikon dhe dokumenton mospërputhjet dhe mangësitë e pajtueshmërisë dhe monitoron zbatimin.
· Ndjek problematikat e drejtorisë dhe propozon zgjidhje te drejtori i Drejtorisë së Inspektimit dhe Standardeve.
· Shqyrton dhe vlerëson procedurat, dokumentacionin teknik, regjistrimet e cilësisë, planet e kontrollit dhe dokumentacionin tjetër të sistemeve të menaxhimit.
· Vlerëson zbatimin e kërkesave për menaxhimin e rrezikut, gjurmueshmërinë dhe kontrollin e materialeve, komponentëve dhe produkteve gjatë ciklit të prodhimit.
· Vlerëson proceset e sigurimit të cilësisë së furnitorëve dhe nënkontraktorëve dhe përputhshmërinë e tyre me kërkesat e përcaktuara.
· Përgatit raporte profesionale të inspektimeve dhe auditimeve dhe jep rekomandime teknike për përmirësimin e cilësisë, pajtueshmërisë dhe standardizimit.
· Kontribuon në hartimin, rishikimin dhe përditësimin e procedurave, metodologjive, listave të kontrollit dhe dokumentacionit të standardizimit dhe sigurimit të cilësisë për industrinë e mbrojtjes.
· Kryen detyra të tjera të ngarkuara nga Drejtori i Përgjithshëm.


	
13.  Procedura e përzgjedhjes së kandidatëve:
Përzgjedhja e kandidatëve do të bëhet nga një komision vlerësimi i përbërë nga 3 (tre) veta. Procedura e përzgjedhjes së kandidatëve përfshin:

b. përzgjedhjen paraprake;
c. vlerësimin e dokumenteve të kandidatëve, që konsiston në vlerësimin e arsimimit, të eksperiencës e të trajnimeve, të lidhura me fushën përkatëse;
d. intervistën e strukturuar me gojë.

Përzgjedhja paraprake e kandidaturave do të realizohet nga Sektori i Burimeve Njerëzore dhe Shërbimeve, mbi bazën e dokumentacionit të paraqitur nga kandidatët. Njësia e Burimeve Njerëzore verifikon dokumentacionin e aplikantëve, nëse ai është i plotë dhe i saktë, si dhe plotësimin e kërkesave të pozicionit të punës nga ana e tyre dhe përcakton kandidatët që plotësojnë kërkesat e pozicionit. Vetëm kandidatët që plotësojnë kërkesat e pozicionit do të njoftohen për vazhdimin e mëtejshëm të konkurimit.
Konkurimi me kandidatët që plotësonë kerkesat e pozicionit të punës përfshin:

· vlerësimin e dokumenteve të kandidatëve (vlerësimin e arsimimit/kualifikimit, vlerësimin e trajnimit dhe vlerësimin e eksperiencës të lidhura me fushën përkatëse;
· intervistën e strukturuar me gojë.

Vlerësimi i tyre do të bëhet nga komisioni përkatës.

Totali i pikëve të vlerësimit të kandidatëve është 100 (njëqind), të cilat ndahen:
a. 40 pikë, për vlerësimin e dokumenteve të kandidatëve;
b. 60 pikë, për intervistën e strukturuar me gojë.

Vlerësimi i dokumenteve të kandidatëve përfshin:

a. vlerësimin ejetëshkrimit (CV);
b. vlerësimin e kualifikimeve akademike, profesionale dhe teknike;
c. vlerësimin e trajnimeve;
           ç. vlerësimin e eksperiencave të ngjashme të punës në rastet e pozicioneve drejtuese;
           d. eksperiencës dhe aftësive drejtuese.

Pikët totale të vlerësimit të dokumenteve ndahen si më poshtë:

a) jetëshkrimi, 10 pikë; 
b) arsimimi/kualifikimi, deri 10 pikë; 
c) trajnimi, deri 10 pikë; 
ç) eksperienca/përvoja në pune, deri 10 pikë. 





Intervista, zhvillohet me gojë me të gjithë kandidatët që janë përzgjedhur gjatë fazës së përzgjedhjes paraprake. Qëllimi i intervistës është të verifikojë aftësitë, motivacionin dhe aspiratat e çdo kandidati, si dhe përputhshmërinë e profilit profesional të kandidatit me pozicionin që do të mbulojë.

Intervista zhvillohet e strukturuar me qëllim që të sigurojë informacion të saktë rreth profilit profesional të kandidatëve. Ajo strukturohet në varësi të pozicionit që punonjësi do të mbulojë dhe eksperiencës.

Gjatë intervistës kandidatit i drejtohen disa pyetje nga anëtarët e komisionit, përgjigjet e të cilave vlerësohen me pikë. Çdo pyetje ka një sasi të caktuara pikësh, të cilat vlerësohen në varësi të përgjigjes. Në total intervista ka 60 pikë.

Kandidatët të cilët nuk marrin më shumë se 70 pikë, (që përfshin vlerësimin e dokumenteve të kandidatëve, si dhe vlerësimin e intervistës), skualifikohen nga konkurimi.

Në mbyllje të procesit të vlerësimit, tre kandidatët që kanë marrë më shumë pikë i paraqiten autoriteteve vendimarrëse për miratimin e kandidatit më të përshtatshëm për mbulimin e pozicionit të shpallur.
      Me  emërimin në pozicionin e punës do të lidhet kontrata individuale e punës.




